ШҚО мен Абай облысында екінші ауысымдағы оқушылар қалай оқиды
DATE: 11:38, 30 Қараша 2022 | GMT +5
TITLE: ШҚО мен Абай облысында екінші ауысымдағы оқушылар қалай оқиды
URL: https://kaz.inform.kz/news/shko-men-abay-oblysynda-ekinshi-auysymdagy-okushylar-kalay-okidy_a4007899/
META: DATE: 11:38, 30 Қараша 2022 | GMT +5
TOTAL WORDS: 112
AUTHOR(S):
TEXT: Абай облысы әкімдігінің мәліметіне сүйенсек, 30 қараша күні сағат 11. 00-де Семейде ауа температурасы -24 градусқа дейін төмендеді. «Соған орай екінші ауысымдағы мектеп оқушыларының 1-4 сыныптары қашықтан білім алады», - делінген ақпаратта. Абай облысы бойынша Үржар, Аягөз аудандарында оқушылар дәстүрлі форматта білім алса, қалған қала-аудандарда түгелдей онлайн форматқа ауыстырылған. Сондай-ақ ШҚО білім басқармасының дерегінше, Алтай, Глубокое, Самар, Катонқарағай, Тарбағатай, Күршім, Шемонаиха, Ұлан аудандарында екінші ауысымдағы 1-11 сынып оқушылары үшін сабақтар қашықтан оқытылады. Ал басқа қала, аудандарда балалар мектепке барып білім алады. Еске салсақ, Семейде жастар аязда көше тазалап жүрген жұмысшыларға ыстық шай мен бауырсақ таратқан. Сондай-ақ осыған дейін ШҚО мен Абай облысында оқушылар үшінші күн қатарынан сабақты үйден оқып жатқанын хабарлаған едік
